
ΑΠΟΣΠΑΣΜΑ                        
Από το πρακτικό της με αριθ. 2ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 13/2024
Στην Λευκάδα σήμερα  στις 29 του μηνός Ιανουαρίου  του έτους  2024,  ημέρα  Δευτέρα  και  ώρα 12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 8, 9 & 26 του Ν. 5056/2023 και την υπ΄ αριθ. 1328/110575/2023/23-12-2023 εγκ. Υπ. Εσωτερικών, ύστερα από την αριθ. πρωτ: 1822/25.1.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Ξενοφών, Δήμαρχος, Πρόεδρος Δ.Ε.
	1
	              ---------

	2
	Αρματάς Γεράσιμος
	2
	

	3
	Μαργέλη Μαρία (αναπλ.)
	3
	

	4
	Βεργίνης Σπυρίδων
	4
	

	5
	Κωνσταντινίδη Σεβαστή
	5
	

	6
	Σέρβος Κων/νος (αναπλ.)
	6
	

	7
	Καλός Χαράλαμπος
	7
	


Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κων/νος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Ο κ. Σέρβος Κων/νος, αποχώρησε πριν την συζήτηση του 8ου θέματος της Η.Δ.


Ο κ. Καλός Χαράλαμπος, αποχώρησε πριν την συζήτηση του 9ου  θέματος της Η.Δ.

ΘΕΜΑ 2ο: Απόφαση Δ.Ε. για άσκηση ή μη ενδίκων μέσων κατά της υπ’ αριθμ. 13/2024 απόφασης του Μονομελούς Πρωτοδικείου Λευκάδας.    

Εισηγητής: Δημήτριος Μασούρας, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγείται το θέμα λόγω απουσίας του εισηγητή κ. Δημητρίου Μασούρα και έθεσε υπόψη των μελών της Επιτροπής την εξής γνωμοδότησή του:

 «Με την αναφερόμενη στο θέμα απόφαση έγινε δεκτή αγωγή του κ. Ανδρέα Ι. Σταύρακα, με αντικείμενο διόρθωση κτηματολογικών εγγραφών γεωτεμαχίου ιδιοκτησίας του κείμενου εντός οικισμού Καρυάς Λευκάδας. 

Κατά τη συζήτηση της υπόθεσης, ο Δήμος Λευκάδας παραστάθηκε όπως ορίζει ο νόμος, προβάλλοντας γενική άρνηση της αγωγής, ελλείψει ειδικών στοιχείων (σχετική η υπ’ αριθμ. 53/2021 απόφαση της Οικονομικής Επιτροπής). 

Το Δικαστήριο έκανε δεκτή την αγωγή του ενάγοντος, με βάση τα στοιχεία που αυτός προσκόμισε (τοπογραφικό και ένορκη βεβαίωση), σε συνδυασμό με την γενική και αποδεικτικά ανεπέρειστη άρνηση εκ μέρους του Δήμου Λευκάδας. 

Το αντικείμενο της υπόθεσης ως προς το Δήμο Λευκάδας είναι σχετικά μικρό και αφορά ειδικότερα εδαφικό τμήμα επιφάνειας 4,12 τ.μ. φερόμενο σήμερα να εντάσσεται σε δημοτική οδό. Ειδικότερα στοιχεία για την αντίκρουση της αγωγής δεν αναμένονται, με δεδομένο ότι ο οικισμός της Καρυάς στερείται ρυμοτομικού σχεδίου. 

Η προθεσμία για άσκηση έφεσης συμπληρώνεται την 17.01.2024, εκτός αν η απόφαση επιδοθεί, οπότε η προθεσμία θα είναι τριακονθήμερη από της επιδόσεως.

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Δ.Ε. να μην ασκηθεί κανένα ένδικο μέσο κατά της υπ’ αριθμ. 13/2024 απόφασης του Μονομελούς Πρωτοδικείου Λευκάδας.»
Ακολούθησε συζήτηση και τοποθετήσεις των μελών της Επιτροπής.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις του Ν.3852/2010, όπως τροποποιήθηκε και ισχύει

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις των άρθρων 54 και 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ


Να μην ασκηθεί κανένα ένδικο μέσο κατά της υπ’ αριθμ. 13/2024 απόφασης του Μονομελούς Πρωτοδικείου Λευκάδας.

Η απόφαση αυτή πήρε αύξοντα αριθμό: 13/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ[image: image1.png]

